চাঁপাইনবাবগঞ্জ প্রতিনিধি : চাঁপাইনবাবগঞ্জে নির্বাচন পরবর্তী সহিংসতায় ১৫জন আহত ও দোকানপাট ভাংচুরের ঘটনা ঘটেছে। জানাগেছে, গতকাল মঙ্গলবার গোমস্তাপুর উপজেলার বাংগাবাড়ি ইউনিয়নে নির্বাচনে আনারপুর গ্রামে বিজয়ী প্রার্থী বিএনপি সমর্থিত সহিদুল ইসলাম এর সমর্থকরা পটকা ফুটালে তা পরাজিত  প্রার্থী আলীগ সমর্থীত সাদিরুল ইসলামের সমর্থকের বাড়িতে গিয়ে পড়ে। এনিয়ে মঙ্গলবার সকালে এবং রাতে সাদিরুল ও সহিদুলের সমর্থকদের মধ্যে আনারপুর ও সন্তোষপুরে দুদফা সংঘর্ষ বাধে। এতে অন্তত ১৫জন আহত হয়। আহতদের মধ্যে গুরুতর অবস্থায় ৩জনকে চাঁপাইনবাবগঞ্জ আধুনিক সদর হাসপাতালে এবং একজনকে গোমস্তাপুর উপজেলা স্বাস্থ্য্যকেন্দ্রে ভর্তি করা হয়েছে। এরআগে সন্তোষপুর বাজারে কয়েকটি দোকানে ব্যপক ভাংচুর ও মালামাল লুটপাট করা হয়।